ንመርዓ። እንዳርኹባት መዓልቲ መርዕኦም ንብዙሓት ዘሕጎሰ ጥራይ ዘይኮነስ ዘዘራረበ ኮይኑ ክሓልፈሎም ሃብቶም ከፍስሱ ንዕዘብ። ብርግጽ ኩሉ ዘለዎ ኣይኮነን “ልዕሊ ዓቀን” ዝበሃል ወጻኢታት ገይሩ መርዕኡ ዘድምቕ። ቆጢቡን ተጠንቂቐዑን ነታ መዓልቲ ብምሕላፍ ንጽባሕ ዝብል ኣይሰኣንን። እቶም ድሩት ገንዘባዊ ዓቕሚ ዘለዎም ከኣ በታ ዓቕሞም “ጽብቕቲ” ዝበልዋ መርዓ ኣሕሊፎም ብኣካል ክልተ ብመንፈስ ግን ሓደ ክኾኑ ይመርጹ። ዘይብሉ ግን ከኣ ተለቒሑን ተመርቂሑን 'ረኣዩለይ' ኢሉ ንናይ ጽባሕ ጉዕዞ ሓዳሩ ሽግራት ዘጽንሕስ ሰብ ኣይሰኣንን። ሎሚ ኣይከምቀደምን፤ ዘለዎን ዘይብሉን ናብ ሓደ ዝመጽኣሉ ኩነታት ዝተፈጠረ ይመስል። ብሰንኪ ለበዳ ኮቪድ-19 ሰባት ተኣኻኺቦም ዘድምቕዎስ መርዓ ይትረፍ .
